**projektas**

**reg. Nr. T-158**

**2.1. darbotvarkės klausimas**

**Pasvalio rajono savivaldybės taryba**

**Sprendimas**

**Dėl PRITARIMO PAPILDOMAM SUSITARIMUI NR. 2 PRIE PASVALIO RAJONO SAVIVALDYBĖS ATLIEKŲ TVARKYMO SISTEMOS ADMINISTRAVIMO 2016 M. GEGUŽĖS 26 D. SUTARTIES NR. ASR-377**

2019 m. liepos d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašu, patvirtintu Pasvalio rajono savivaldybės tarybos 2009 m. liepos 7 d. sprendimu Nr. T1-166 „Dėl Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo patvirtinimo“ (Pasvalio rajono savivaldybės tarybos 2017 m. kovo 31 d. sprendimo Nr. T1-78 redakcija), atsižvelgdama į Pasvalio rajono savivaldybės tarybos 2016 m. gegužės 25 d. sprendimą Nr. T1-124 „Dėl pritarimo Pasvalio rajono savivaldybės atliekų tvarkymo sistemos administravimo sutarčiai“, Pasvalio rajono savivaldybės taryba nusprendžia:

1. Pritarti papildomam susitarimui Nr. 2 prie Pasvalio rajono savivaldybės atliekų tvarkymo sistemos administravimo 2016 m. gegužės 26 d. sutarties Nr. ASR-377 (pridedama).

2. Įgalioti Pasvalio rajono savivaldybės administracijos direktorių pasirašyti papildomą susitarimą Nr. 2 prie Pasvalio rajono savivaldybės atliekų tvarkymo sistemos administravimo 2016 m. gegužės 26 d. sutarties Nr. ASR-377.

3. Pripažinti netekusiu galios Pasvalio rajono savivaldybės tarybos 2018 m. gegužės 23 d. sprendimą Nr. T1-177 „Dėl įpareigojimo Pasvalio rajono savivaldybės administracijai“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus vedėjas Gytis Vitkus

2019-07-04

Suderinta DVS Nr. RTS-173

PRITARTA

Pasvalio rajono savivaldybės tarybos

2019 m. liepos d. sprendimu Nr. T1-

**PAPILDOMAS SUSITARIMAS NR. 2**

**PRIE PASVALIO RAJONO SAVIVALDYBĖS ATLIEKŲ TVARKYMO SISTEMOS ADMINISTRAVIMO 2016 M. GEGUŽĖS 26 D. SUTARTIES NR. ASR-377**

2019 m. liepos d.

Pasvalys

**Pasvalio rajono savivaldybė** (toliau – Savivaldybė), kodas 188753657, atstovaujama Savivaldybės administracijos direktoriaus Povilo Balčiūno, veikiančio pagal įgaliojimus, suteiktus Savivaldybės tarybos 2019 m. liepos d. sprendimu Nr. T1- „Dėl pritarimo papildomam susitarimui Nr. 2 prie Pasvalio rajono savivaldybės atliekų tvarkymo sistemos administravimo 2016 m. gegužės 26 d. sutarties Nr. ASR-377“,

**ir**

**UAB Panevėžio regiono atliekų tvarkymo centras** (toliau – Administratorius), kodas 300127004, atstovaujamas direktoriaus Gintauto Ulio, veikiančio pagal įmonės įstatus, toliau kartu vadinamos Šalimis, o kiekviena atskirai – Šalimi, vadovaudamiesi Pasvalio rajono savivaldybės atliekų tvarkymo sistemos administravimo 2016 m. gegužės 26 d. sutarties Nr. ASR-377 9.1 punktu,

 Šalys sudaro šį papildomą susitarimą Nr. 2 (toliau – Susitarimas), kuriuo susitaria papildyti Pasvalio rajono savivaldybės atliekų tvarkymo sistemos administravimo sutartį Nr. ASR-377, pasirašytą 2016 m. gegužės 26 d.:

1. Papildyti 2.2 punktą 2.2.7 papunkčiu:

 2.2.7. komunalinių atliekų (įskaitant pakuočių, pakuočių atliekų ir antrinių žaliavų) tvarkymo paslaugą teikiančio atliekų tvarkytojo parinkimą, Lietuvos Respublikos viešųjų pirkimų įstatymo arba kitų įstatymų nustatytu būdu ir atitinkamos sutarties pasirašymą, jo veiklos priežiūrą ir kontrolės vykdymą;

1. Papildyti nauju 3.7 punktu:

„3.7. Vykdydamas šios Sutarties 2.2.7 punkte nurodytas funkcijas, Administratorius įsipareigoja:

 3.7.1. parinkti komunalinių atliekų (įskaitant pakuočių, pakuočių atliekų ir antrinių žaliavų) tvarkymo paslaugą teikiantį atliekų tvarkytoją Lietuvos Respublikos viešųjų pirkimų įstatymo nustatyta tvarka arba kitu įstatymų nustatytu būdu, pasirašyti atitinkamą sutartį, vykdyti jo veiklos priežiūrą ir kontrolę;

 3.7.2. į komunalinių atliekų (įskaitant pakuočių, pakuočių atliekų ir antrinių žaliavų) tvarkymo paslaugą teikiančio atliekų tvarkytojo parinkimo komisiją įrašyti Pasvalio rajono savivaldybės administracijos deleguotą atstovą.“

 3. Buvusį 3.7 punktą laikyti 3.8 punktu.

 Šis Susitarimas įsigalioja nuo jo pasirašymo dienos ir yra neatskiriama Pasvalio rajono savivaldybės atliekų tvarkymo sistemos administravimo sutarties Nr. ASR-377 dalis.

 Kitos Sutarties sąlygos, nepaminėtos šiame Susitarime, lieka nepakeistos ir Šalys patvirtina iš jų kylančias savo prievoles.

 Susitarimas sudarytas dviem egzemplioriais, turinčiais vienodą juridinę galią, po vieną egzempliorių kiekvienai Susitarimo Šaliai.

**Savivaldybė Administratorius**

Vytauto Didžiojo a. 1 LT-39143 Pasvalys Beržų g. 3, LT-36237 Panevėžys

Kodas 188753657 Kodas 300127004

PVM kodas LT887536515 PVM kodas LT100002135619

Tel. (8 451) 54 133 Tel/faks. (8 45) 432 199

Faks. (8 451) 54 134 El. p. info@pratc.lt

El. p. rastine@pasvalys.lt

Administracijos direktorius Direktorius

Povilas Balčiūnas Gintautas Ulys

A.V. A.V.

Pasvalio rajono savivaldybės tarybai

**AIŠKINAMASIS RAŠTAS**

**Dėl PRITARIMO PAPILDOMAM SUSITARIMUI NR. 2 PRIE PASVALIO RAJONO SAVIVALDYBĖS ATLIEKŲ TVARKYMO SISTEMOS ADMINISTRAVIMO 2016 M. GEGUŽĖS 26 D. SUTARTIES NR. ASR-377**

2019-07-04

Pasvalys

**1. Problemos esmė**. UAB Panevėžio regiono atliekų tvarkymo centras (toliau – PRATC) šiais metais baigia įgyvendinti projektą „Komunalinių atliekų tvarkymo infrastruktūros plėtra“, pagal kurį Pasvalio rajono savivaldybėje prie daugiabučių namų baigiama pastatyti 50 mišrių komunalinių ir pakuočių atliekų surinkimo konteinerių aikštelių. Bendrovė vykdys šių atliekų vežėjo paslaugų parinkimo konkursą. Šių metų gruodžio mėnesį baigiasi Pasvalio rajono savivaldybės administracijos ir UAB „Pasvalio gerovė“ atliekų surinkimo paslaugų teikimo sutartis, todėl reikia jau dabar pradėti atliekų surinkimo paslaugų pirkimo procedūras, nes praktika rodo, kad šie pirkimai gali tęstis pusę metų ar dar ilgiau. Visoms savivaldybėms, kurios vietinės rinkliavos administravimo funkcijas perdavė PRATC, atliekų vežėjus parinko ši bendrovė, todėl tikslinga vežėjo parinkimo konkurso vykdymą perduoti patirtį turinčiam paslaugų pirkėjui ir vykdyti vieną pirkimą, parinkti vieną komunalinių atliekų vežėją, o ne du atskirus pirkimus ir turėti du tokių atliekų vežėjus.

Atsižvelgiant į tai, siūloma papildyti atliekų administravimo sutartį ir atliekų vežėjo parinkimo funkciją perduoti PRATC.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3.** **Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimui lėšų nereikia.

**4. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**6. Sprendimo projekto iniciatoriai.**

Pasvalio rajono savivaldybės administracija.

**7. Sprendimo projekto rengimo metu gauti specialistų vertinimai ir išvados.**

Sprendimo projektui pritarta.

 PRIDEDAMA:

1. Pasvalio rajono savivaldybės atliekų tvarkymo sistemos administravimo sutartis Nr. ASR-377, (7 lapai).

 2. Pasvalio rajono savivaldybės tarybos 2017 m. gegužės 24 d. sprendimas Nr. T1-121 „Dėl pritarimo papildomam susitarimui Nr. 1 prie Pasvalio rajono savivaldybės atliekų tvarkymo sistemos administravimo 2016 m. gegužės 26 d. sutarties Nr. ASR-377“, (3 lapai).

 3. Pasvalio rajono savivaldybės tarybos 2018 m. gegužės 23 d. sprendimas Nr. T1-117 „Dėl įpareigojimo Pasvalio rajono savivaldybės administracijai“.

Strateginio planavimo ir investicijų skyriaus vedėjas Gytis Vitkus